26.3.2002 Euroopan yhteisöjen virallinen lehti L 82/19 KOMISSION PÄÄTÖS, tehty 25 päivänä maaliskuuta 2002, päätösten 2001/925/EY ja 2002/33/EY muuttamisesta eräiden Espanjassa sovellettavien klassista sikaruttoa koskevien suojatoimenpiteiden ja yksityiskohtaisten edellytysten jatkamiseksi ja mukaut- tamiseksi (tiedoksiannettu numerolla K(2002) 1207) (ETA:n kannalta merkityksellinen teksti) (2002/243/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (f), sellaisena kuin se on viimeksi muutettuna direktiivillä 92/118/ETY (?), ja erityisesti sen 10 artiklan 4 kohdan, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (?) ja erityisesti sen 10 artiklan 1 kohdan b alakohdan, sekä katsoo seuraavaa: (1) — Kataloniassa, Espanjassa, esiintyy klassista sikaruttoa. (2) — Espanjassa on toteutettu direktiivin 2001/89/EY mukaisia toimenpiteitä. (3) — Komissio teki kyseisten tautiesiintymien osalta päätöksen 2001/925/EY (4), sellaisena kuin se on viimeksi muutet- tuna päätöksellä 2002/162/EY (>), klassiseen sikaruttoon liittyvistä suojatoimenpiteistä Espanjassa, ja 14 päivänä tammikuuta 2002 tehdyn päätöksen 2002/33/EY (6), sellaisena kuin se on viimeksi muutettuna päätöksellä 2002/162/EY (*), kahden teurastamon käytöstä Espan- jassa neuvoston direktiivin 2001/89/EY 10 artiklan 1 kohdan b alakohdan mukaisesti. (4) — Kyseisen Espanjan alueen epidemiologisen tilanteen kehittymisen vuoksi toimenpiteitä on aiheellista jatkaa 30 päivään huhtikuuta 2002 saakka ja samalla pienentää aluetta, jolla sovelletaan tiettyjä päätöksessä 2001/ 925/EY säädettyjä toimenpiteitä ja edellytyksiä. (5) — Päätökset 2001/925/EY ja 2002/33/EY olisi tästä syystä muutettava vastaavasti. (6) — Tässä päätöksessä säädetyt toimenpiteet ovat elintarvike- ketjua ja eläinten hyvinvointia käsittelevän pysyvän komitean (eläinten terveyttä ja hyvinvointia käsittelevän osaston) lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/925/EY 8 artiklassa: a) ilmaisu ”20 päivää maaliskuuta 2002” ilmaisulla ”20 päivää huhtikuuta 2002”; b) ilmaisu ”31 päivään maaliskuuta 2002” ilmaisulla ”30 päivään huhtikuuta 2002”. 2 artikla Korvataan päätöksen 2001/925/EY liitteessä ilmaisu ”Katalo- niassa sijaitsevat Barcelonan ja Geronan maakunnat” ilmaisulla ”Kataloniassa sijaitsevat Barcelonan maakunta ja Ripolleksen, Garrotxan ja Selvan piirikunnat Geronan maakunnassa”. 3 artikla Korvataan päätöksen 2002/33/EY 2 artiklassa ilmaisu ”31 päivään maaliskuuta 2002” ilmaisulla ”30 päivään huhtikuuta 2002”. 4 artikla Tämä päätös on osoitettu kaikille jäsenvaltioille. Tehty Brysselissä 25 päivänä maaliskuuta 2002. Komission puolesta David BYRNE Komission jäsen () EYVL L 224, 18.8.1990, s. 29. (2) EYVL L 62, 15.3.1993, s. 49. () EYVL L 316, 1.12.2001, s. 5. ($) EYVL L 339, 21.12.2001, s. 56. () EYVL L 53, 23.2.2002, s. 45. (€) EYVL L 13, 16.1.2002, s. 35.